N'Djamena
'S e prìomh-bhaile na Siad a tha ann an N'Djamena, Arabais: Niǧāmīnā. Anns a’ bhliadhna 2005 bha 721,000 duine a' fuireach anns a’ bhaile fhèin, mar sin dheth 's e am baile as motha den dùthaich cuideachd. Tha N’Djamena 955km air falbh bho Bangui (Poblachd Meadhan Afraga), 996km bho Yaoundé (Camarun), 888km bho Abuja (Nìgeiria), 1,926km bho Khartoum (Sudan), 2,318km bho Tripoli (Libia) agus 1,411km bho Niamey (Niger). Tha e suidhichte air bruach an Abhainn Chari, air an àirde an iar na dùthcha, aig  280m os cionn ìre na mara agus tha port aige. Tha am baile ceangailte le drochaid thairis air an abhainn le Kousséri ann an Camarun. 'S e seo an Co-chomharran aige: 12° 6' 47" Tuath agus 15° 2' 57" Ear

Air an 29mh latha den Chèitean 1900 chaidh N'Djamena a’ stèidheachadh mar Fort-Lamy leis an ceannard Émile Gentil às an Fhraing. Thàinig an t-ainm bho Amédée-François Lamy, oifigear frangach a chaidh a mharbhadh anns an Battle of Kousséri dìreach làithean roimhe sin.
Anns a’ bhliadhna 1973, dh’atharraicheadh François Tombalbaye, ceann-suidhe na Siad, an t-ainm gu N'Djamena (a’ ciallachadh: àite airson fois a ghabhail).

Tha e inntinneach ri fhaicinn ciamar a tha an àireamh-shluaigh a’ dol suas tro na bliadhnaichean:

 1937 : 9,976
 1940 : 12,552
 1947 : 18,375
 1968 : 126,483
 1993 : 529,555
 2005 : 721,000

Tha an t-oilthigh University of N'Djamena anns a’ bhaile agus tha am port-adhair N'Djamena International Airport faisg air a’ bhaile.

Dealbhan

Ceanglaichean A-mach
Prìomh-bhailtean na h-Afraga

Iomraidhean

Prìomh-bhailtean
Prìomh-bhailtean ann an Afraga
Meadhan Afraga
Bailtean